Tashka Yawanawá (Hangos fújás)
(Hangos fújás)
(Éneklés)
(Éneklés vége)
(Hangos fújás)
Tashka Yawanawá vagyok.
A feleségemmel érkeztem.
A Yawanawá közösségből jöttem,
amely Acre államban található,
Amazónia brazil területén.
Beletelik pár napba ideérni.
Most azért énekeltem ezt a dalt,
hogy összekössön minket az esőerdő szellemével.
Időemlékezet óta
a népem a Yawanawá területen él.
A természetet
egységes egésznek tekintjük.
Mi úgy gondoljuk, a természet az egész emberiséghez tartozik.
És mi, a Yawanawák
a környezetet és az erdőt élőnek látjuk.
De mindig minden kihívást jelent.
Különösen most, mert – ahogy gondolom, sokan tudják –
az amazóniai esőerdő ég.
Ez mindannyiunkra hatással van.
Amazónia kipusztítása nem csak az őslakosokat érinti,
mert mi mind kapcsolatban vagyunk.
Bármit csinálunk a közösségünkben, ha én mindent elégetek,
az itteniekre hatással lesz,
amikor itt karácsonykor esik a hó.
Ha itt szennyezik a levegőt,
az hatással lesz az én hazámra, amikor jön majd az eső.
Ahogy mondani szoktam, mindannyian a globális faluhoz tartozunk.
Azt szoktam mondani, hogy Amazónia az emberiségé,
és hogy az emberiségnek vigyáznia kell rá, mint ahogy a bennszülöttek vigyáznak rá.
És ezért
ma jött el az ideje, hogy felébredjünk és összefogjunk.
Mi, Yawanawák, kivesszük a részünket.
Vigyázunk Földanyánkra.
És most átadom a szót a feleségemnek.
Laura Yawanawá: Vérző szívvel állunk itt.
Mosolygok, de a szívem vérzik,
mert az erdőnk nagy része most pusztul el.
És csak egy üzenetet szeretnék elmondani.
Ez a válság két lehetőséget kínál fel az emberiség számára.
Az egyik, hogy segítenek, hogy az erdeink, a kultúránk és minden, ami ezekkel jár
kipusztuljon, megsemmisüljön.
Vagy ezt a válságot lehetőséggé formáljuk,
hogy felvértezzük a bennszülött lakosokat,
hogy támogassuk a bennszülött lakosokat,
hogy megmentsük az esőerdőt és az ott élők kultúráját.
És hogyan tegyék ezt?
Mi, Yawanawák elkészítettünk egy élettervet,
amely a mi stratégiai tervünk,
ami leírja azokat a lépéseket, amelyekkel meg tudjuk menteni a területünket.
Kb. 200 000 hektár esőerdőt gondozunk.
De ez most veszélyben van.
Tehát az életterv leírja azokat a lépéseket,
amelyekkel megmentjük a területünket, a biodiverzitásunkat,
a kultúránkat, az oktatásunkat.
Felkérem önöket,
felkérek minden céget,
felkérek minden kormányt, minden civil társadalmat,
hogy hallgassák meg a bennszülötteket,
hogy menjenek vissza a gyökereinkhez.
Hosszú-hosszú... évszázadok óta vagyunk itt.
És egy ideje már próbáljuk kiáltani a világnak,
hogy meg kell védenünk a területünket, a természetünket.
De önök sohasem hallgatnak ránk.
Soha.
Azt hiszem, ez a válság arra tanítja az emberiséget,
hogy hallgatniuk kell ránk,
és közvetlenül támogatniuk kell a bennszülötteket,
és közvetlenül támogatniuk kell a kezdeményezéseiket.
Ezt az üzenetet szerettem volna elmondani önöknek.
Hogy a bennszülötteknél ott a megoldás,
és ha meg akarják menteni Amazónia erdeit,
akkor most kell cselekednünk.
TY: (Hangos fújás)
(Taps)